Барыс Клецкін

Барыс Клецкін () — заходнебеларускі выдавец.

З заможнай яўрэйскай сям’і. У 1885 годзе з сям’ёй пераехаў у Вільню. Быў адным з заснавальнікаў «жаргонных камітэтаў», якія ставілі мэтай распаўсюджванне літаратуры на ідышы сярод рабочых, стварэнне бібліятэк і выданне навукова-папулярнай і мастацкай літаратуры на ідышы.

Сябар Бунда, удзельнічаў у арганізацыі бундаўскіх газет «Дэр векер» («Будзільнік», з 1906) і «Фолксцайтунг» («Народная газета»), выдавецтва «Ды велт». Па бацьку атрымаў багатую спадчыну, за якую ў 1913 (паводле іншых звестак у 1910) заснаваў у Вільні «Выдавецтва Б. Клецкіна», якое адыграла значную ролю ў выданні кніг на ідышы. Выпускаў таксама часопісы, у тым ліку першы дзіцячы часопіс на ідышы «Грынінке беймелэх».

У гады 1-й сусветнай вайны жыў у розных гарадах, у 1919 годзе вярнуўся ў Вільню і аднавіў працу выдавецтва. З 1921 года выдаваў таксама кнігі па-беларуску, выдаў 20 кніг, у тым ліку «Геаграфію Беларусі» Аркадзя Смоліча.

У 1925 годзе перавёў выдавецтва з Варшаву. У 1920—1930-х гадах выдаў сотні яўрэйскіх мастацкіх і навукова-папулярных кніг, у тым ліку шмат перакладаў з сусветнай класікі.

 Крыніцы 

 Літаратура 
 Сяргей Чыгрын. Выдавецтва Барыса Клецкіна // «Ніва» № 34 (2623), 20 жніўня 2006 г.


 Спасылкі 

 Артыкул А. Рэйзена ў газеце «Форверц» 7.1.1938, на ст. 4 — гл. таксама пераклад

Катэгорыя:Яўрэі ў Беларусі
Катэгорыя:Выдаўцы Беларусі